ΓΡΑΠΤΗ ΕΡΩΤΗΣΗ E-0446/00

υποβολή: Christos Folias (PPE-DE) προς την Επιτροπή

(24 Φεβρουαρίου 2000)

Θέμα: Επίσημες γλώσσες και Γραφείο Εναρμόνισης εντός της Εσωτερικής Αγοράς

Εκκρεμεί ενώπιον του Πρωτοδικείου της Ευρωπαϊκής Ένωσης προσφυγή κατά του Γραφείου Εναρμόνισης εντός της Εσωτερικής Αγοράς (σήματα καιποδείγματα), με αντικείμενο το κύρος της διατάξεως του κανονισμού 40/94(1) για το κοινοτικό σήμα, η οποία προβλέπει ότι οι γλώσσες του Γραφείου αυτού είναι η ισπανική, αγγλική, γαλλική, γερμανική και ιταλική αποκλείοντας έτσι όλες τις άλλες επίσημες γλώσσες της Ευρωπαϊκής Ένωσης.

Στην διαδικασία αυτή έκανε παρέμβαση η Επιτροπήπέρ της διατάξεως αυτής.

Η εν λόγω διάταξη εισάγει σοβαρότατη παρέκκλιση από τη θεμελιώδη αρχή της ισότητας των ένδεκα επίσημων γλωσσών της Ένωσης και αποτελεί εμφανή διάκριση εις βάρος τωνπολοίπων γλωσσών αλλά και των ευρωπαίων πολιτών που μιλούν τις γλώσσες αυτές. Αυτοί οι τελευταίοι στερούνται έτσι του δικαιώματος επικοινωνίας, πληροφόρησης και διεκδίκησης των δικαιωμάτων τους στην γλώσσα τους, όταν πρόκειται για θέματα αρμοδιότητας του Γραφείου του Αλικάντε. Αρκεί να αναφερθεί αυτό και μόνο ως παράδειγμα: η επίσημη εφημερίδα του Γραφείου δημοσιεύεται μόνο στις πέντε παραπάνω γλώσσες.

Λαμβανομένουπόψη ότι η Ευρωπαϊκή Ένωση έχει έντεκα επίσημες γλώσσες και ότι η Επιτροπή η οποία είναι φύλακας των Συνθηκών έχειποχρέωση να σέβεται και τις έντεκα γλώσσες και να εργάζεται σε αυτές ερωτάται:

1. Για ποιους λόγους και με ποιά σκοπιμότητα η Επιτροπή αποφάσισε να ασκήσει παρέμβαση σε μία διαδικασία όπου άλλωστε παρέμβει το Συμβούλιοπέρ της αμφισβητούμενης διατάξεως;

2. Πώς συμβαδίζει η παρέμβαση αυτή με τηνποχρέωση της Επιτροπής να σέβεται τις Συνθήκες και συνεπώς και τις έντεκα επίσημες γλώσσες της Κοινότητας, την στιγμή μάλιστα που στην σχετική πρότασή της η Επιτροπή δεν είχε συμπεριλάβει αυτή ή κάποια ανάλογη διάταξη περιορίζουσα στις πέντε παραπάνω γλώσσες το γλωσσικό καθεστώς του Γραφείου Εναρμόνισης;

3. Σκέπτεται η Επιτροπή να εφαρμόσει το ίδιο γλωσσικό καθεστώς στις δικές της εργασίες ή μήπως σχεδιάζει να προτείνει στο Συμβούλιο τον περιορισμό των επισήμων γλωσσών της Κοινότητας στις παραπάνω πέντε γλώσσες;

(1) ΕΕ L 11 της 14.1.1994, σελ. 1.

Απάντηση του κ. Prodi εξ ονόματος της Επιτροπής

(10 Απριλίου 2000)

Το Αξιότιμο Μέλος του Κοινοβουλίου θέτει ερωτήματα για μιαπόθεση που εκκρεμεί ενώπιον του Πρωτοδικείου. Συνεπώς η Επιτροπή θα περιοριστεί στο σύντομο σχολιασμό των ερωτημάτων αυτών χωρίς ναπεισέλθει στις λεπτομέρειες των θεμάτων που πρόκειται να συζητηθούν ενώπιον του Πρωτοδικείου.

Ως εκ τούτου η απάντησή της στα ερωτήματα είναι η εξής:

1. Η απόφαση της Επιτροπής να παρέμβειποστηρίζοντας τα συμπεράσματα του Συμβουλίου και του Γραφείου Εναρμόνισης στο πλαίσιο της εσωτερικής αγοράς (OHMI) βασίστηκε στην άποψή της ότι όφειλε να λάβει θέση λόγω της θεσμικής σπουδαιότητας των ερωτημάτων που τίθενται στηνπόθεση αυτή.

2. Είναι αληθές ότι το γλωσσικό καθεστώς του OHMI με τη μορφή που αποφασίστηκε από το Συμβούλιο δεν περιλαμβανόταν στην αρχική πρόταση κανονισμού της Επιτροπής για τη δημιουργία του Γραφείου Εναρμόνισης. Ωστόσο, η Επιτροπή θεωρεί ότι το γλωσσικό καθεστώς που θεσπίστηκε τελικά είναι νόμιμο αν ληφθείπόψη η ανάγκη εξισορρόπησης αφενός της αρχής της ίσης μεταχείρισης και αφετέρου της αποτελεσματικότητας του κοινοτικού συστήματος σημάτων.

3. Η Επιτροπή δεν σχεδιάζει να εφαρμόσει το γλωσσικό καθεστώς του OHMI στις εργασίες της, ούτε να μειώσει τον αριθμό των επίσημων γλωσσών της Κοινότητας.